hu hu hu hu pl hu hu hu hu en hu hu hu hu hu hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu en hu hu en hu hu hu hu
2021. szeptember 14., kedd, 18:00
A Pécsi Tudományegyetem oktatóinak és hallgatóinak kamaraestje
Huang Jiabei, Gáspár Natália, Gáspár Dávid
Handel: e-moll fuvola-zongora szonáta, Op. 1, 1. és 2. tétel -GÁSPÁR Dávid és GÁSPÁR-MAGYAR Natália
J. S. Bach: "Gottes Zeit ist die allerbeste Zeit" tétel a BWV 106-os kantátából, Kurtág György zongora-négykezes átiratában - FODOR Gabriella és HOLICS László
C. P. E. Bach: a-moll zongoraszonáta, 1. és 3. tétel - HUANG Jiabei
Mozart: D-dúr zongoraszonáta négy kézre, 2. tétel - FODOR Gabriella és HOLICS László
Liszt: 123. Petrarca-szonett - GÁSPÁR Dávid
Debussy: Kertek az esőben - HUANG Jiabei
Scriabin: 2. zongoraszonáta, 1. tétel - GÁSPÁR Dávid
Hangversenyünkön ízelítőt szeretnénk nyújtani Önöknek a klasszikus zene különböző stílusaiból, a díszes barokktól az érzelmes romantikán át a XX. század elejének hangulatos muzsikájáig. Mindebben pedig középpontban a zongora -- mely 88 billentyűjével az összes hangszer közül talán a legalkalmasabb az önálló megnyilvánulásra, de a társas muzsikálásnak is igen gyakori, bizonyos műfajokban elengedhetetlen résztvevője. A kb. 1 órás koncertünkön mindkettőre lesz példa: magyar és külföldi hallgatóink a jelenleg kézben tartott műsoruk kedvenc darabjait vonultatják fel Önöknek, szólóban és kamara-együttesben -- némi tanári közreműködéssel is megspékelve Fodor Gabriella és Holics László részéről --, az elhangzó művek között pedig néhány műsorvezetői gondolattal is igyekszünk Önöknek betekintést nyújtani e zenék és szerzőik világába.
A PTE Művészeti Kar nevében szeretettel várjuk Önöket!
PTE MK Zeneművészeti Intézet
A Pécsi Tudományegyetem Művészeti Kar Zeneművészeti Intézete nagy örömmel folytatja 2017 tavasszal útnak indított regionális kamarakoncert-sorozatát Somogy-, Tolna-, Baranya- és Zala-megye kis és nagyvárosaiban, összesen 15 helyszínen.
Célunk az, hogy a régió zenebarátait és a reményeink szerint jövőbeli zenebarátait olyan rendkívüli produkciókkal ismertessük meg, melyre a város kiemelkedő zenei kínálata mellett is ritkábban nyílik lehetőség.
Elsősorban szólóhangszerre, énekhangra írott művek és kamarazene kerülnek bemutatásra, szonátaestek, dalestek, kamarazenekari estek formájában.
Koncertsorozatunk a Pécsi Tudományegyetem Zeneművészeti Intézetének kiváló művészi produkcióiból táplálkozik. Liszt- és Kossuth-díjas nemzetközi hírű művésztanáraink és a felnövekvő új művészgeneráció alkotják a fellépő kamaraegyütteseket.
Bajor Gizi Közösségi Ház - Kamaraterem, Balatonföldvár
8623 Balatonföldvár, Kőröshegyi út 1.
Elsőként értesítünk legújabb hangversenyeinkről és koncertjeinkről.
Hozzájárulok adataim hírlevélküldés céljából történő kezeléséhez.
7621 Pécs, Szent István tér 17.
PTE Művészeti Kar Zeneművészeti Intézet
Székhely: Pécs, Zsolnay Vilmos út 37.
Levelezési cím: 7630 Pécs, Zsolnay Vilmos u. 16.